SARLNUUS SONDAG 9 MAART 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitge- 
saai word. Oudio is ook beskikbaar via die web web www.sarl.org.za, klik op 
ARMI en volg die koppelings soos aangedui. Vir oudio via Echolink koppel met 
ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is Louw, ZS6OLME, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


In vandag se SARLNuus: 

NUWE E-POSLYS VIR SATELLIETENTOESIASTE 

TINUS LANGE 7066 TEGNIESE UITMUNTENDHEIDSTOEKENNINGS 
RADIO ZS IN DIE POS 


U luister na Z4S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


NUWE E-POSLYS VIR SATELLIETENTOESIASTE 


Na die sukses van die ZSVHF e-posstelsel, is n soortgelyke stelsel vir Suider- 
Afrikaanse satellietentoesiaste geskep. 


ZS-SAT is n e-poslys vir Suider-Afrikaanse Amateurradiooperateurs om inligt- 
ing te deel, raad te vra en om werkingskedules te reël vir beide LAW (LEO) en 
HAW (HEO) satelliete wat amateurradiovragte dra. Enigiets wat met amateur- 
satelliete te doen het, is welkom op hierdie e-poslys. 


Om aan te sluit, gaan na http://mailman.gth.net/mailman/listinfo/zs-sat en 
voltooi die nodige inligting. Sou jy probleme ondervind met die registrasie, stuur 
n @-pos aan mailgroups@zs2ez.co.za en die administrateur sal die registrasie 
doen. Daar is geen rekeningtipe-aansluitings soos Yahoo en Google nie en geen 
gemorspos word toegelaat nie slegs geregistreerde gebruikers word toegelaat 
om items te pos. Intekenaars se adresse word vir geen ander doel gebruik nie. 


TINUS LANGE 7066 TEGNIESE UITMUNTENDHEIDSTOEKENNINGS 


Nominasies word ingewag vir die Tinus Lange 7066 Tegniese Uitmuntendheid- 
stoekenning en die Tinus Lange 7066 Junior 'Tegniese Uitmuntendheidstoeken- 
ning Hierdie toekennings word jaarlikse gedoen aan persone wat `n tegniese 
projek indien in een van die volgende kategorieë: 


a. Ontwerp en/of konstruksie van projekte soos n voorversterker, SGV-brug, 
outomatiese ID-er, praktiese antennaidees, maste, draagbare toerusting, 


kragbronne, ens. 
OF 
b. Enige programmatuur vir gebruik in amateurradio. 


Die inskrywing moet die volgende insluit: - die ware item (as grootte en massa 
dit toelaat) of fotos (veral in die geval van antennas/maste, ens) en n volledige 
artikel met illustrasies/fotos gereed vir publikasie in Radio 7ZS. 


Die ware item en ondersteunende dokumente, d.w.s. die artikel vir Radio ZS en 
enige ander dokumente, moet teen 31 Maart by die NARS afgelewer word. Al die 
inskrywings (waar moontlik, anders fotos) sal by die AJV uitgestal word en die 
toekennings sal tydens die toekenningsdinee oorhandig word. Die twee toeken- 
nings wat gemaak word, is die Junior Tegniese Uitmuntendheidstoekenning (on- 
der 25 jaar), n geraamde sertifikaat en n kontanttoekenning van R350,00 en 
die Tegniese Uitmuntendheidstoekenning, n geraamde sertifikaat en n kontant- 
toekenning van R350,00. 


SARL SE NASIONALE KONVENSIE EN AJV `n MOET OM BY TE WOON 


Het jy al bespreek vir die 2008 SARL Nasionale Konvensie? (Gedurende die 
naweek van 11 tot 138 April lei alle paaie na Bloemfontein vir die SARL se 
Nasionale Konvensie en AJV. Die AJV-dokumente is nou beskikbaar op die 
web asook die volledige Konvensieprogram en registrasiedokumente. Om die 
AJV-dokumente af te laai gaan na www.sarl.org.za, en klik op members only? 
in die boonste regterhandse hoek van die tuisblad. Dit sal die lede alleenbladsy 
open. Klik op “more on the AGM'-nuusitem en laai die PDF-dokument af. Die 
volmagvorm kan afsonderlik afgelaai word. 


Vir lede wat vir die gedrukte weergawe gevra het, sal dit eersdaags in hulle 
posbusse wees. Om te bespreek vir die Nasionale Konvensie, volg die nuusitem 
op die tuisbladsy. Dit het `n skakel na `n lys van bed & ontbyt en ander verbly- 
fopsies. Die sluitingsdatum vir besprekings is Sondag 6 April 2008. 


RADIO ZS IN DIE POS 


Die Januarie/Februarie 2008 uitgawe van Radio ZS is Vrydagmiddag gepos en 
die elektroniese uitgawe is na de SARL web versend om opgelaai te word, dit 
sal vroeg in die week beskikbaar wees. 


In sy artikel Ham Pride' bespreek Dave Ingram, K4TWJ, sy ORP Pen', n klein 
radio in die huls van n pen en dit werk! George Honiball, ZS6NE, vertel ons hoe 
om die ISO-metrieke eenhede korrek te gebruik. Is jou klub se aktiwiteite op die 
afdraande? Lees wat sê Wayne Green, WA2ANSD, in “How to build a great Ham 
Club.” Eddie Leighton, ZS6BNE, vertel van “Automatic Link Establishment” 
ook bekend as ALE, n nuwe digitale modus, en Dan Richardson, KOMHE, 
bespreek “VHF Mobile Antenna Performance”, hierdie item sal jou aan die dink 
kry oor die plasing van die antennas op jou motor. Jan Botha, ZS4JAN, het 
n klompie punte om te deel oor HF-kompetisies, daar is die gereelde Museum- 


en Padvinderitems en die tweede opstel in die reeks “Future of Space” word 
gepubliseer. 


SA AMSAT SE RUIMTEKOMMUNIKASIEPROGRAM BESKIKBAAR 


SA AMSAT het sy 2008 se Ruimtekommunikasieprogram gepubliseer op die 
web. Lees dit by www.amsatsa.org.za. Die simposium word op 19 April 2008 
by die Durbankampus van die Universiteit van KwaZulu-Natal gehou. Dis nog 
'n geleentheid om nie mis te loop nie. 


KOMPETISIENUUS 
SARL BHF/UHF-KOMPETISIE 


Die eerste skof van die SARL BHF/UHF-kompetisie begin om 10:00 UTC 
of12:00 SAT op Saterdag 15 Maart en eindig om 10:00 UTC of 12:00 SAT op 
Sondag 16 Maart 2008. Deelname aan die kompetisie kan as n vaste stasie, n 
draagbare of veldstasie of n beperkte kategorie stasie wees. Aktiwiteit geskied 
op 6, 4 en 2 meter, 70 en 23 cm en hoër met FM-, ESB-, GG- en digitale 
modusse. Roepseine, seinrapporte en n sessyfer ruitverwysing word uitgeruil. 
Kry jouself of jou klubstasie gereed vir hierdie kompetisie en probeer n nuwe 
modus op die BHF/UHF-frekwensies. Die reëls is beskikbaar in die 2008 SARL- 
Kompetsiehanboek op www.sarl.org.za. 


SARL 80 METER @SO-GESELLIGHEID 


Die eerste skof van die SARL 80 Meter @SO-geselligheid vind plaas op Don- 
derdagaand 38 April 2008 vanaf 19:00 tot 22:00 SAT. 


KLUBNUUS 


Op 12 April begin die Kemptonpark Amateur Radio Tegniese Vereniging begin 
met `n Klas B RAE kursus ter voorbereiding vir die Mei RAE. Indien daar 
genoeg belangstelling is, sal ons ook die Klas A RAFE aanbied. Belangstellendes 
kan Viv Dold, ZS6VD, op 083 327 9181 of Clive Reeks, ZS6BT, op 082 466 2064 
kontak. 


Die Overberg Amateurradioklub gaan hulle AJV by die HMO op Hermanus hou 
op 15 Maart 2008. 


Die Oakdale ARK, ZS1OAK, het hulle AJV in Februarie gehoue. Die volgende 
lede is verkies om op die komitee te dien: 


Fred Scheepers, ZS1IFCS voorsitter; Paul Allen, ZRIPJA ondervoorsitter, 
Dirk Du Plessis, ZSIDDP sekretaris en tesourier en lede Gerald Meneses, 
ZS1GRM, Henk van der Pol, ZS1VDP, Eddie Dry, ZS1EJD, Dave Perry, ZSISG, 
Sean White, ZS1IBSD, Herby Evans, ZR1ABV, Dick Busby, ZS1AOD en Bernie 
Crockford, ZS1BW. 


Tydens die onlangse A JV van die Lichtenburg Amateurradioklub (LARK) is die 
volgende komitee verkies: 


Evan Davies, ZS6EVD voorsitter, Kobus Roos, ZS6RPJ tesourier, Hannetjie 
Marnewick, ZR6BMM sekretaresse en Jerry Van Zijl, ZS6BTL organiseerder. 
Die inkomende komitee wil graag vir Eddie Leighton, ZS6GBNE, uittredende 
voorsitter, en sy komitee bedank vir die harde werk om die klub op te bou tot 
waar dit vandag is. 


Sterkte word toegewens aan die nuutverkose komitees. 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal onrustige tot 
aktiewe vlakke bereik. Die voorspelde effektiewe sonvlekstelling sal gedurende 
die komende week minder as 5 wees. Die verwagte DX toestande is goed vir die 
Noord-Oos paaie maar vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van kort, Hou 20 m-openinge 
na Australië vanaf ongeveer (8:00. Vanaf ongeveer 16:00 is daar moontlike 
kort, flou 15 en 20 m-openinge na Europa. Kontakte met die VSA gaan baie 
uitdagend wees. 10 MHz lyk na sonsonder bruikbaar vir die Morse-kode en 
digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. Onthou dat hierdie net `n voorspelling is en dat HF jou altyd 
kan verras. Skakel jou stel aan, luister en roep ook CO om seker te maak dat 
jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15 Maart Overberg ARK AJV; 15 en 16 Maart - SARL BHF/UHF Kompetisie; 
31 Maart - Sluitingsdatum vir stadium 1 van 2008 konstruksiekompetisie; 31 
Maart - Sluitingsdatum vir nominasies vir Tinus Lange-toekennings; 3 April 
SARL 80 meter @SO-geselligheid; 6 April Sluitingsdatum vir verblyfbesprek- 
ings vir die SARL se AJV; 11 tot 13 April - SARL AJV in Bloemfontein; 12 
April - Kemptonpark AmateurRadio Tegniese Vereniging begin met 'n Klas B 
RAF-kursus; 19 April SA AMSAT Ruimtekommunikasiekonferensie 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 


Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


`n Voorspoedige week word aan almal toegewens, 73. 


/EX 


